b"\n_START_ARTICLE_\nGawad Emmy\n_START_PARAGRAPH_\nAng Gawad\xc2\xa0Emmy (Emmy Award sa\xc2\xa0wikang Ingles)\xc2\xa0o mas kilala sa simpleng tawag na\xc2\xa0Emmy, ay kumikilala sa kahusayan sa industriya ng telebisyon, partikular sa Estados Unidos (EU) (bagaman meron ding hiwalay na seremonya para sa pandaigdigang pagpaparangal), at kapantay sa prestihiyo ng Gawad Academy (para sa pelikula), Gawad Tony\xc2\xa0(para sa teatrong Broadway), at Gawad Grammy\xc2\xa0(para sa musika)._NEWLINE_Dahil ang Emmy Awards ay ibinibigay sa iba 't-ibang mga sektor ng industriyang pantelebisyon ng EU, ang mga ito ay iniharap sa iba' t ibang mga taunang seremonyang ginaganap sa buong taon. Ang dalawang mga pangunahing kaganapan ay ang Panggabihang Emmys (Primetime Emmys)\xc2\xa0at ang Pang-arawang Emmys (Daytime Emmys). May iba pang mga pambihirang seremonya ng Gawad Emmy na nagpaparangal sa mga programa sa isports, pagbabalita at dokumentaryo, pag-uulat na pang-negosyo o pampinansya, maging mga kagalingan sa teknikal na aspeto ng television programming (e.g. Primetime Engineering Emmys). Meron ding mga Rehiyonal na Emmys na ginaganap sa buong taon kung saan kinikilala ang kahusayan sa lokal at statewide na telebisyon ng EU. Sa karagdagan, ang Pandaigdigang Emmys (International Emmys) ay ibinibigay para naman parangalan ang\xc2\xa0kahusayan sa TV programming na ginawa at unang naisahimpapawid sa labas ng Estados Unidos._NEWLINE_Tatlong mga magkakaugnay ngunit hiwalay na organisasyon sa kasalukuyan ang naggagawad ng Emmy Awards: ang\xc2\xa0 Academy of Television Arts & Sciences\xc2\xa0(ATAS), ang\xc2\xa0 National Academy of Television Arts & Sciences\xc2\xa0(NATAS), at ang International Academy of Television Arts & Sciences\xc2\xa0(IATAS). ang Bawat isa ay responsable para sa pangangasiwa ng isang partikular na hanay ng seremonyang Emmy."